CELEX: 62011CN0517
Language: fi
Date: 2011-10-07 00:00:00
Title: Asia C-517/11: Kanne 7.10.2011 — Euroopan komissio v. Helleenien tasavalta

10.12.2011   
            
            
               FI
            
            
               Euroopan unionin virallinen lehti
            
            
               C 362/14
            
         Kanne 7.10.2011 — Euroopan komissio v. Helleenien tasavalta
   (Asia C-517/11)
   2011/C 362/21
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: M. Patakia, I. Chatzigiannis ja S. Petrova)
   
      Vastaaja: Helleenien tasavalta
   
      Vaatimukset
   
   
               —
            
            
               On todettava, että Helleenien tasavalta ei ole noudattanut
               
                           —
                        
                        
                           luontotyyppien sekä luonnonvaraisen eläimistön ja kasviston suojelusta annetun direktiivin 92/43/EY 6 artiklan 2 kohdan eikä saman direktiivin 7 artiklan mukaisia velvoitteitaan, koska se ei ole toteuttanut kaikkia toimenpiteitä, jotka ovat tarpeen niiden luontotyyppien ja lajien elinympäristöjen heikentymisen estämiseksi, joita varten on osoitettu erityisten suojelutoimien alue 1220009, ja erityisesti, koska se ei ole toteuttanut kaikkia toimenpiteitä, jotka ovat tarpeen laittomien porausten, kastelun ja teollisjätteiden päästöjen lopettamiseksi sekä Koroneian, Volvin ja Makedonikon Tempon -järvien luonnonsuojelualueen hallinnointisuunnitelman ja täyden valvontaohjelman toteuttamiseksi
                        
                     
                           —
                        
                        
                           eikä yhdyskuntajätevesien käsittelystä 21.5.1991 annetun neuvoston direktiivin 91/271/ETY 3 artiklan ja 4 artiklan 1 ja 3 kohdan mukaisia velvoitteitaan, koska se ei ole toteuttanut Langadan taajaman yhdyskuntajätevesien viemäriverkostoa ja käsittelyä
                        
                     
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Jäsenyysvelvoitteiden noudattamatta jättäminen koskee Koroneian järven (Saloniccon alue) huononemista ja saastumista, jotka johtuvat ympäristölle haitallisista toimista sekä siitä, ettei Helleenien tasavallan kyseisen järven suojelemiseksi antamaa lainsäädäntöä ole sovellettu.
            
         
               2)
            
            
               Kreikan viranomaiset vahvistivat unionin ympäristönsuojelusäännösten mukaisesti kyseiselle alueelle suojelujärjestelmän (ministeriöiden välinen päätös 6919/2004), järven vesien saastumisen vähentämistä koskevan erityisohjelman (ministeriöiden välinen päätös 35308/1838/2005) ja nitraattien aiheuttaman saastumisen torjuntaa koskevan toimintasuunnitelman (ministeriöiden välinen päätös 16175/824/2006) ja hyväksyivät 21 toimea, jotka olivat tarpeen järven uudelleenluokittelemiseksi prefektuurin laatiman suunnitelman (jäljempänä myös Master Plan) yhteydessä. Samaan aikaan sekä unionin rahastoista (ks. erityisesti infrastruktuurien rahoituksesta tehty koheesiorahaston päätös C(2005) 5779/19.12.2005) että kansallisista rahastoista taattiin tällaisten toimien rahoitus.
            
         
               3)
            
            
               Komissio katsoo kuitenkin, että Kreikan viranomaiset eivät vieläkään sovella merkittävässä määrin kyseisiä säännöksiä. Järven huononemista koskevaa ongelmaa ei ole ratkaistu, ja osan kyseisistä 21 toimesta toteuttaminen (mikä on ehdoton edellytys EU:n rahoituksen saamiselle) on viivästynyt. Komissio päätti nostaa unionin tuomioistuimessa kanteen, koska suunniteltujen toimenpiteiden täytäntöönpano ei ole edistynyt.
            
         
               4)
            
            
               Komissio katsoo erityisesti, että direktiivin 92/43/ETY — jolla pyritään estämään erityisten suojelutoimien alueilla luontotyyppien ja lajien elinympäristöjen heikentymistä sekä niitä lajeja koskevia häiriöitä, joita varten alueet on osoitettu, sekä suojaamaan luonnonvaraisia lintuja — 6 artiklan 2 kohtaa ja 7 artiklaa on rikottu.
            
         
               5)
            
            
               Komissio katsoo, että Kreikka ei ole toteuttanut kaikkia toimenpiteitä kaikkien suunniteltujen ja edellä mainituilla säännöksillä tavoiteltujen päämäärien saavuttamiselle välttämättömiksi katsottujen toimien toteuttamiseksi.
            
         
               6)
            
            
               Erityisesti,
               
                           —
                        
                        
                           laittomia porauksia ei ole päätetty lopullisesti, vaikka Kreikan viranomaiset katsoivat tämän olevan tarpeen järven uudelleenluokittelemiseksi
                        
                     
                           —
                        
                        
                           kastelua ei ole vielä rajoitettu asianmukaiselle tasolle, mikä voidaan päätellä siitä, että Kreikan viranomaiset eivät ole toimittaneet näyttöä siitä, että suunnitellut toimet olisi toteutettu
                        
                     
                           —
                        
                        
                           Koroneian järven pohjaveden kastelu- ja rehevöitymisverkostojen rakennustöitä koskevaa suunnitelmaa ei ole vielä saatettu päätökseen eikä myöskään teollisjätteiden päästöistä ole huolehdittu, koska lietealtaiden rakentamista koskevaa sopimusta ei ole allekirjoitettu. Lisäksi neljä saastuttavaa tehdasta jatkaa yhä lainvastaisesti toimintaansa.
                        
                     
                           —
                        
                        
                           Koroneian, Volvin ja Makedonikon Tempon -järvien luonnonsuojelualueen hallinnointisuunnitelmaa ja täyttä valvontaohjelmaa ei ole vielä vahvistettu.
                        
                     
         
               7)
            
            
               Lisäksi komissio katsoo, että direktiivin 91/271/ETY 3 ja 4 artiklaa on rikottu yhdyskuntajätevesien käsittelyn ja viemäröinnin osalta. Komissio ei ole saanut Kreikan viranomaisilta ilmoitusta Langadan viemäriverkoston, johon kuuluu talous- ja teollisjätevesien keräyspiste ja niiden biologinen käsittely, rakennustöiden ensimmäisen vaiheen toteuttamisesta. Ensimmäisen vaiheen olisi toteuduttuaan pitänyt palvella puolta Langadan väestöstä. Joka tapauksessa Langadan kaatopaikan toinen vaihe, joka olisi toteuduttuaan palvellut koko väestöä, on vielä suunnitteluvaiheessa.
            
         
               8)
            
            
               Lopuksi on todettava yhdyskuntajätevesien uudelleen käytöstä, että tätä koskevaa sopimusta ei ollut allekirjoitettu päivänä, jona Kreikan viranomaiset ovat vastanneet perusteltuun lausuntoon.